North to Alaska

North to Alaska (euskaraz Iparraldera Alaskara), 1960ko Henry Hathaway estatubatuarrak zuzendutako western komedia film bat da. Ladislas Fodor hungariar idazlearen Birthday Gift antzezlanean oinarritua dago. John Wayne, Stewart Granger, Capucine, Ernie Kovacs eta Fabian Fortek antzeztu zuten.

Filmaren hasierako kredituetan Johnny Horton country musikari eta abeslariaren "North to Alaska" abestia entzuten da.

 Argumentua 

1901, George Pratt (Stewart Granger) eta Sam McCord (John Wayne) urre-bilatzaileak Alaskako herri batean ezagutu eta elkarren adiskide egingo dira. Urrea topatu ostean, Georgek Sami Seattle hirira joan eta haren neskalaguna eskontzeko ekarri diezaiola eskatuko dio. Sam hirira iristean, bere lagunaren neskalaguna jada ezkondua dela ikusiko du, hortaz Angel (Capucine) izeneko frantziar saloon dantzari ederrarekin Alaskara itzuliko da.

 Aktoreak 
 John Wayne: Sam McCord
 Stewart Granger: George Pratt
 Ernie Kovacs: Frankie Canon
 Fabian Forte: Billy Pratt
 Capucine: Michelle "Angel" Bonet
 Mickey Shaughnessy: Peter Boggs
 Karl Swenson: Lars Nordquist
 Kathleen Freeman: Lena Nordquist
 John Qualen: Erregistratzailea
 Stanley Adams: Breezy
 Stephen Courtleigh: Duggan
 Lilyan Chauvin: Jenny Lamont
 Douglas Dick: Tenientea

 Kanpo loturak 
 IMDBko fitxa irakurgai 

Kategoria:Ameriketako Estatu Batuetako filmak
Kategoria:Western filmak
Kategoria:Umorezko filmak
Kategoria:1960ko hamarkadako abentura filmak
Kategoria:Alaskan girotutako filmak
Kategoria:Seattlen girotutako filmak
Kategoria:1890eko hamarkadan girotutako filmak
Kategoria:1900eko hamarkadan girotutako filmak
Kategoria:Antzezlanetan oinarritutako filmak